cyanic-selkie/wikianc huggingface dataset:
El Lisitskij
Seinare år
Lisitskij leia i 1937 arbeidet med utsmykkinga til den komande landbruksutstillinga. Kunstarbeida hans låg milevis unna den modernistiske kunsten frå 1920-åra, her viste han sin velvilje for den sosialistiske realismen. Ei ikonlik statue av Stalin framfor hovudpaviljongen var foreslått av Lisitskij sjølv: «denne vil gje plassen både hovud og ansikt».
Også stalinistpropaganda utførte Lisitskij. I eit tidsskrift kom nokre av hans villaste eksperiment i bokdesign. Kvar utgåve krinsa om eit særskilt emne, eitt som Stalin var oppteken av; bygginga av ein ny dam, reformer i lovverket, Den raude arméen, framsteg med meir.
I 1941 forverra tuberkulosen seg. Mellom dei siste arbeida til Lisitskij var ein propagandaplakat til støtte for Russlands strid i andre verdskrigen, med oppropet «Davaite pobolsje tankov!» ('Gjev oss fleire tanks!') Han døydde 30. desember 1941 i Moskva.
Bad Reputation av Thin Lizzy
Singlar
Dancing in the Moonlight (It's Caught Me in Its Spotlight)
Seabee Hook
Seabee Hook er ei låg, bakoverbøygd landtunge som består av grov vulkansk oske som stikk kring 1 km vestover frå ein høg klipperygg som dannar Cape Hallett, langs kysten av Victoria Land. I januar 1956, undersøkte og kartla medlemmar frå U.S. Navy Operasjon Deepfreeze I ombord på isbrytaren USS «Edisto» området for å sjå etter ein mogeleg stad for ein base under Det internasjonale geofysiske året. Seabee er ei engelsk fonetisk staving for «construction battalion» og syner til ingeniørkorpset som skulle bygge basen.
Olshammar
Olshammar er ein svensk tettstad i Askersunds kommun i Örebro län i landskapet Närke. I år 2005 hadde tettstaden 291 innbyggjarar. Verner von Heidenstam voks opp på staden. I kyrkja Birgittakyrkan kan ein mellom anna sjå inskripsjonar som han laga i kyrkjegolvet som barn.
Human Be-In
Human Be-In var ei hending i Golden Gate Park Polo Field i San Francisco den 14. januar 1967. Det var opptakten til Summer of Love i San Francisco, om gjorde Haight-Ashbury-distriktet til eit symbol på amerikansk motkultur og introduserte ordet «psykedelisk» for forstadane.
Hendinga vart annonsert på framsida av San Francisco Oracle som «A Gathering of the Tribes for a Human Be-In». Høvet var at ei ny lov i California gjorde det psykedeliske dopet LSD forbode.
Talarane på møtet var alle inviterte av Michael Bowen, som organiserte hendinga, og inkluderte Timothy Leary for første gongen i San Francisco. Han sette tonen denne ettermiddagen med den kjende setninga «Turn on, tune in, drop out». Andre talarar var Richard Alpert (som kom til å bli kjend som «Ram Dass»), og diktarar som Allen Ginsberg, Gary Snyder og Michael McClure. Andre folk frå motkulturen var komikaren Dick Gregory, Lenore Kandel, Lawrence Ferlinghetti, Jerry Rubin og Alan Watts. Lokale rockeband underheldt med musikk, som Jefferson Airplane, The Grateful Dead, Big Brother and the Holding Company, Quicksilver Messenger Service og Blue Cheer. «Undergrunnskjemikaren» Owsley Stanley fekk i stand massive mengder med LSD.
Nasjonale media vart sjokkerte over det dei såg, og rapportar frå hendinga førte til at store mengder ungdomar frå heile Amerika reiste til Haight-Ashbury-området. Etter kort tid fekk alle slags samlingar og anna eit «-In»-namn, som komishowet Laugh-In på NBC.
Randi Hansen
Randi Hansen er ein norsk popsongar og lærar busett i Harstad. Ho var særleg aktiv på 1980-talet, og er kjend for songen «Hvis jeg fikk være sola di», som var på debutplata Ho Randi. Albumet vart seld i 80 000 eksemplar.
Ho gav ut seks eigne album før ho tok ein pause i karrieren og vart oppteken med familie, og har medverka på tolv andre album. Men i 2008 kom ho igjen med ei ny plate: Tid som går.
Anette Trettebergstuen
Anette Trettebergstuen er ein norsk politikar frå Arbeidarpartiet. Ho har vore vald inn på Stortinget frå Hedmark sidan 2005, og vart på landsmøtet til Arbeidarpartiet i 2009 vald inn i sentralstyret til partiet. I 2019 vart ho valt til leiar i Arbeiderpartiets kvinnenettverk. Ho var kultur- og likestillingsminister frå 2021 til 2023.
Bakgrunn
Trettebergstuen voks opp på Ridabu i Hamar, og har bakgrunn frå AUF i Hedmark, der ho var leiar 2002–2004. Ho har studert statsvitskap, psykologi og public management ved Høgskolen i Oslo, Høgskolen i Hedmark og Universitetet i Oslo.
På fritida jobba Trettebergstuen som disc jockey på forskjellige utestader i Oslo.
Politisk karriere
Ho sat i kommunestyret og formannskapet i Hamar frå 1999 til ho vart vald inn på Stortinget i 2005. Trettebergstuen vann 3. plassen på stortingsvalslista til Hedmark Arbeidarparti etter kampvotering mot sitjande stortingsrepresentant Eirin Faldet. Trettebergstuen, som var AUF sin kandidat, vann voteringa med 71 mot 70 stemmer. Trettebergstuen vart vald på nytt til Stortinget i 2009. Frå 2005 til 2009 sat ho i Utanrikskomiteen og vart etter valet i 2009 Arbeids og Sosialpolitisk talskvinne for Arbeidarpartiet og nestleiar i Arbeids og Sosialkomiteen. Trettebergstuen sit i gruppestyre til Arbeidarpartiet i Stortingsgruppa.
Trettebergstuen har vore fylkesleiar, sentralstyremedlem og politisk nestleiar i Europeisk Ungdom, og arbeidde som politisk rådgjevar for stortingsgruppa til Arbeidarpartiet med saksfelt justis, samferdsle, energi og miljø.
Trettebergstuen er nestleiar i Hedmark Arbeidarparti. Frå 2004 til 2006 var ho også sentralstyremedlem i Arbeidaranes Ungdomsfylking. I perioden 2005–2006 sat ho i styret i Homofile og lesbiske sosialdemokratar. Sidan 2007 har Trettebergstuen vore sentralstyremedlem i Europarørsla. Trettebergstuen sit også som den yngste i sentralstyret til Arbeidarpartiet, der ho vart vald inn i 2009.
Statsråd
Trettebergstuen var kultur- og likestillingsminister i Regjeringa Støre frå 2021 til 2023. Den 23. juni 2023 kunngjorde ho sin avgang som statsråd etter fleire alvorlege brot på habilitetsreglane. Trettebergstuen vart etterfølgt av Lubna Jaffery den 28. juni 2023.
Prisar og utmerkingar
Nettstaden Gaysir kåra i 2009 og i 2010 Trettebergstuen til «Noregs mektigaste lesbiske kvinne». I 2008 kom ho på andreplass i same kåring, bak sjefredaktøren i Dagbladet, Anne Aasheim.
The Ellipse
The Ellipse, også kalla President's Park South, er ein 210 mål stor park like sør for Det kvite huset i Washington, D.C.
Parken er open for publikum, og er del av den større President's Park.
Tatul Island
Tatul Island (bulgarsk остров Татул) er ei trekanta, isfri øy utanfor nordkysten av Robert Island i Sør-Shetlandsøyane i Antarktis. Ho er 350 meter lang og 200 meter brei, og kom fram i lyset då isen på Robert Island trekte seg attende seint på 1900-talet og tidleg på 2000-talet.
Øya er kalla opp etter busetnaden Tatul i nærleiken til den store thrakiske heilagdomen i Rhodopifjella i Bulgaria som er tilknytt Orfeus-kulten.
Tatul Island ligg 130 meter nord for Robert Island, 550 meter sør-sørvest for Lientur Rocks og 950 meter vest-nordvest for Newell Point.
Lorraine Hansberry
Lorraine Vivian Hansberry var ein afro-amerikansk dramatikar, forfattar og aktivist.
Dancing in the Moonlight (It's Caught Me in Its Spotlight)
«Dancing in the Moonlight (It's Caught Me in Its Spotlight)» er ein song av det irske rockebandet Thin Lizzy. Han kom ut i 1977 på albumet Bad Reputation og vart òg gitt ut som singel nokre månader før albumet. Songen nådde 14. plassenpå UK Singles Chart i september 1977. Han må ikkje forvekslast med ein song med liknande namn, «Dancing in the Moonlight», spelt inn av mellom anna King Harvest og Toploader.
Lorraine Hansberry
Hansberry var den fyrste svarte kvinna som fekk eit skodespel satt opp på Broadway i 1959. Det best kjende verket hennar, A Raisin in the Sun, tek føre seg konfliktane som oppstår når ein afro-amerikansk familie flyttar inn eit nabolag der berre kvite familiar bur. Stykket gir innsyn i kvardagen til svarte amerikanarar under rasesegregering i Chicago. Hansberry sin familie levde sjølv under segrering og utfordra dei restriktive Jim Crow-lovene på same måte som den fiktive familien i stykket. Dette enda eventuelt med ei sak ved USA sin høgaste rett, som fekk namnet Hansberry v. Lee. Tittelen for skodespelet fekk Hansberry frå diktet "Harlem" av Langston Hughes:"What happens to a dream deferred? Does it dry up like a raisin in the sun?"
Dancing in the Moonlight (It's Caught Me in Its Spotlight)
Songen byggjer på det innleiande bassriffet spelt av Phil Lynott, og legg til den vokale melodilinja sunge av Lynott som kontrasterer og synergiserer med det melodiske kontrapunktet til saksofonen spelt av Supertramp-medlemmen John Helliwell.
Andre versjonar
The Smashing Pumpkins spelte songen på ulike konsertar, og gjorde den opphavleg livlege, overlagde melodien om til ein langsam akustisk låt; han vart spelt inn som B-side til singelen «Disarm». Den britiske indiepop-songaren og låtskrivaren Diana Vickers spelte inn songen som den første av fleire coverlåtar brukt under marknadsføringa før utgivinga av det andre studioalbuma hennar.
Lorraine Hansberry
Som 29-åring vann ho New York Drama Critic's Circle-prisen. Ho vart den yngste, femte kvinnelege og fyrste afro-amerikanske dramatikaren som fekk denne utmerkinga.
Olstorp
Olstorp er ein svensk tettstad i Lerums kommun i Västra Götalands län i landskapet Västergötland. I 2005 hadde tettstaden 1 017 innbyggjarar.
Lorraine Hansberry
Hansberry flytta til New York, der ho jobba for det pan-afrikanske tidsskriftet, Freedom. Ved Freedom jobba ho saman med viktige intellektuelle figurar som Paul Robeson og W.E.B. Dubois som vart mentorane hennar. Mykje av arbeidet hennar i denne perioden var oppteken av den afrikanske frigjeringskampen og verknaden den hadde på verda. Hansberry er blitt identifisert som lesbisk, og seksuell fridom er òg eit viktig tema i mange av hennar verk.
Dancing in the Moonlight (It's Caught Me in Its Spotlight)
Andre versjonar
I 2012 gav det engelske indierockbandet Alt-J ut ein mash up av «Dancing in the Moonlight» til samlealbumet The Saturday Sessions from The Dermot O'Leary Show. Seinare vart han spelt i Spotify Studios NYC og gitt ut som ein del av deira Spotify Singles-prosjekt i 2017.
Lorraine Hansberry
Hansberry døydde av kreft i ein alder av 34 år i 1965. Før det rakk berre skrive eit skodespel til, The Sign in Sidney Brustein's Window som vart publisert i 1964. Ho var inspirasjonen bak Nina Simone sin song, "To Be Young, Gifted and Black."
Dancing in the Moonlight (It's Caught Me in Its Spotlight)
Andre versjonar
I 2017 gav den britiske songaren Josh Dally ut ein omarbeidd, akustisk balladeversjon av songen.
I reklamefilmar
I 2005 vart denne songen brukt som ein del av ein reklamekampanje for å lansera Magners Irish Cider i Storbritannia.
I 2021 vart denne songen brukt i ein reklame for Specsavers høyreapparat i Storbritannia.
Allioideae
Allioideae er ein underfamilie i påskeliljefamilien (Amaryllidaceae). Gruppa blei tidlegare rekna som ein eigen familie, Alliaceae, med norsk namn «laukfamilien».
Artane i gruppa er fleirårige urter med mellomstore, undersitjande blomar som sit i ein skjerm. Mange av artane har ei sterk lauklukt som kjem av at dei inneheld svovelsamband. Fleire arter i laukslekta (Allium) er viktige grønsaker. Både plantar i laukslekta og nokre andre, som Nothoscordum, Leucocoryne og Ipheion uniflorum, blir dyrka som prydplantar i hagar.
Delgrupper
Allioideae omfattar rundt 950 artar som er fordelte på 17 slekter og 4 stammar. Dei 4 stammane er:
Davit Mujiri
Davit Mujiri er ein tidlegare georgisk fotballspelar.
New Zealand Antarctic Research Programme
New Zealand Antarctic Research Programme (NZARP) var eit forskingsprogram som dreiv ein permanent forskingsstasjon i Antarktis frå 1959 til 1996. Han vart skapt av den geofysiske avdelinga til Forskingsdepartementet for å støtte forskinga i Antarktis, opphavleg med base i Wellington. NZARP fremja forsking i område som geokjemi, zoologi, geologi, botanikk, meteorologi og limnologi.
Önnestad
Önnestad er ein tettstad i Kristianstads kommun i Skåne län i Sverige.
I 2010 hadde tettstaden 1 378 innbyggjarar.
San Andreas-forkastinga
San Andreas-forkastinga er ei geologisk forkasting som strekkjer seg 1 300 km gjennom vestlege og sørlege delar av California i USA. Forkastinga er ein høgre-lateral stryk-fallforkastning som dannar ein fallande overgang mellom Stillehavsplata og Den nordamerikanske kontinentalplata.
Sørlege, midtre og nordlege segment
San Andreas-forkastningen kan delast i tre segment.
Det sørlege segmentet (kjend som Mojavesegmentet) byrjar ved Salton Sea ved nordenden av East Pacific Rise og går nordover før han byrjar ein slak sving mot vest der han møter San Bernardino-fjella. Her går han langs den sørlege foten av San Bernardino-fjella, kryssar Cajon Pass og held fram nordvest langs den nordlege foten til San Gabriel-fjella. Desse fjella er danna ved rørsle langs San Andreas-forkastningen og blir kalla Transverse Range. Dette segmentet er den mest analyserte forkastinga i verda. Dette kjem av eit avbrekk i forkastinga i Palmdale (nest største byen som ligg rett på forkastningen) der Antelope Valley Freeway passarar gjennom han, og dei djupe laga av nydanna jordskorpe kan sjåast tydeleg.
Etter å ha kryssa Frazier Park svingar forkastinga nordover. Dette områdde vert kalla «Big Bend» og blir rekna for å vere der forkastinga vert låst i Southern California idet platene prøver å gli forbi kvarandre. Denne delen av forkastinga har eit gjentakingsintervall på 140–160 år. Nordvest for Frazier Park går forkastinga gjennom Carrizo Plain, ei lang slette utan vegetasjon der mykje av forkastinga er lett synleg. Elkhorn Scarp definerer forkastningssonen over mykje av lengda innanfor sletta.
Det midtre segmentet av San Andreas-forkastningen går i ein nordvestleg retning frå Parkfield til Hollister. Medan den sørlege delen av forkastinga og delar gjennom Parkfield har jordskjelv, viser resten av den midtre delen av forkastinga eit fenomen som blir kalla aseismisk kryping. Dette uttrykket skildrar at forkastinga rører seg utan å medføre jordskjelv.
Forsking ved Parkfield
Lenger sør i sentrale California ligg den vesle byen Parkfield, som ligg ved San Andreas-forkastingar. Seismologer oppdaga at denne delen av forkastinga stadig genererer jordskjelv med styrke 6,0 omtrent kvart 22. år. Etter jordskjelv i 1857, 1881, 1901, 1922, 1934 og 1966, spådde forskarar eit jordskjelv i Parkfield i California i 1993. Dette jordskjelvet kom i 2004 (sjå Parkfield-jordskjelvet). På grunn av denne hyppige aktiviteten og dei verkar å vere føreseielege, har Parkfield vorte ein av dei mest populære stadane i verda for å prøve å registrere store jordskjelv.
I 2004 byrja arbeid like nord for Parkfield på San Andreas Fault Observatory at Depth (SAFOD). Målet for SAFOD er å bore eit nesten 3 km djupt hol inn i jordskorpa og inn i San Andreas-forkastinga. Ei rekkje med sensorar vil installerast for å fange og registrere jordskjelv nær dette området.
Studie hos Universitetet i California
En studie av Yuri Fialko har vist at San Andreas-forkastinga har blitt aktivert til eit nivå tilstrekkelig for neste «big one», som det kallast, det vil si eit jordskjelv av styrke 7,0 eller større. Studiet fann òg at risikoen for eit større jordskjelv kan auke raskere enn forskarar tidlegare trudde. Fialko påpeikte òg i dette studiet at medan San Andreas-forkastinga har hatt store jordskjelv i 1857 i det midtre segmentet og i 1906 i det nordlige segmentet, har ikkje det sørlege segmentet hatt eit tilsvarende utbrot på minst 300 år.
Om eit slikt utbrot skulle inntreffe, vil det i følgje studiet til Fialko medføre stor skade på Palm Springs og fleire andre byar i San Bernardino-, Riverside- og Imperial-fylka i California, og Mexicali kommun i Mexico. Ei slik hending ville merkast over det meste av Sør-California, òg i tett folkesette område av Los Angeles, Orange County, San Diego og Tijuana på Baja California.
South Spit
South Spit er ei klipperik landtunge på sørsida av innløpet til Marian Cove på King George Island i Sør-Shetlandsøyane. Det skildrande namnet finst på eit kart frå Admiralitetet etter ei kartlegging av mannskap på RRS «Discovery II» under Discovery Investigations i 1935.
San Andreas-forkastinga
Studie hos Universitetet i California
«Alle desse dataene viser at forkastinga er klar for neste store jordskjelv, men nøyaktig når utløysinga vil skje og kva tid jordskjelvet vil kome kan vi ikkje vite», sa Fialko. «Det kan bli i morgon eller det kan bli om meir enn ti år», konkluderte han.
Store jordskjelv
San Andreas-forkastinga har hatt fleire kraftige jordskjelv i historisk tid:
Uvdal kyrkje
Uvdal kyrkje er ei langkyrkje frå 1893 i Nore og Uvdal kommune i Viken fylke. Ho avløyste Uvdal stavkyrkje, som var blitt for lita for kyrkjelyden og låg avsides.
Den nye Uvdal kyrkje blei teikna av arkitekten Henrik Bull. Ho blei plassert i botnen av dalen, nokre kilometer vest for den gamle stavkyrkja. Utforminga av kyrkja var inspirert av stavkyrkja, men ho var mykje større enn den gamle.
Kyrkja gjekk gjennom repararasjonar og endringar i tida 1961—63 etter Henrik Nissen Biong sine planar.
Collingwood på New Zealand
Geografi
Collingwood ligg i den vestlege delen i Golden Bay ved munningen til Aorere-elva. I denne byen endar riksvegen State Highway 60.
Historie
Byen vart frå først av kalla Gibbstown etter den newzealandske politikaren William Gibbs, men fekk seinare namnet Collingwood etter admiral Cuthbert Collingwood, lord Nelson sin nestkommanderande i slaget ved Trafalgar. Under gullrusjåra på 1850-talet vaks folketalet i byen sterkt, og det kom framlegg om å gjera han til den nye hovudstaden på New Zealand. Byen vart sterkt øydelagd av brann i 1859 og på nytt i 1904.
Turisme
Byen er eit senter for økoturisme på grunn av nærleiken til Kahurangi National Park og Farewell Spit naturreservat.
Jimmy Iovine
Biografi
Iovine var fødd i Brooklyn i New York som son av James Iovine sr., ein hamnearbeidar. Som tenåring vart han introdusert for musikkproduksjon etter han møtte ein låtskrivar som fekk han ein jobb som vaskar i eit platestudio. Han byrja som profesjonell studioarbeidar kring 1972. Sidan starten av karrieren har Iovine vore involvert i produksjonen av meir enn 250 album.
Tidleg i 1970-åra vart Iovine lydteknikar, og arbeidde med blant andre John Lennon og Bruce Springsteen. I 1973 var Iovine tilsett ved Record Plant i New York, der han arbeidde med Springsteen på Born to Run og Meat Loaf sitt Bat Out of Hell. Han vart kjend då han produserte Patti Smith sitt Easter, med hitten «Because the Night». Han produserte òg Tom Petty and the Heartbreakers på Damn the Torpedoes, U2 på Rattle & Hum, Bella Donna for Stevie Nicks, Making Movies for Dire Straits og Get Close for The Pretenders.
I 2002 produserte Iovine Eminem-filmen 8 Mile, som selde for meir enn 240 millionar dollar verda over og vann ein Oscarpris.
Breaking All the Rules av Peter Frampton
Breaking All the Rules er det sjuande studioalbumet til Peter Frampton, gjeve ut i 1981.
Bakgrunn
Breaking All the Rules vart spelt inn på liknande vis som føregangaren Rise Up, der bandet spelte songane inn i lag, som på ein konsert. Rise Up vart gjeve ut for å marknadsføre ein konsertturné i Brasil i 1980. Plateomslaget vart fotografert ved 350 W 23rd Street i Chelsea i New York City.
Innhald
Alle songar er skrivne av Peter Frampton, utanom der andre er nemnde.
Effusiv bergart
Effusive bergartar er lavabergartar som er størkna på jordoverflata.
Alvin Stardust
Alvin Stardust er ein engelsk popsongar og teaterskodespelar.
Då Jewry arbeidde som scenearbeidar tidleg i 1960-åra vart han med medlem av Shane Fenton and The Fentones som hadde nokre hittar på den britiske singellista med ein liknande stil som The Shadows. Jewry forsvann så frå søkelyset i ti år etter at The Fentones slutta. Tidleg i 1970-åra tok Jewry på seg ein ny person, Alvin Stardust, og vart ein populær glamrockartist. Han fekk namnet sitt av Michael Levy (seinare Lord Levy) som eigde plateselskapet Magnet Records. Han debuterte med hitten «My Coo Ca Choo» i 1973. Stardust hadde òg hittar med «Jealous Mind» (til topps i Storbritannia ), «You, You, You», «Red Dress» og «Good Love Can Never Die». Totalt fekk han sju hittar på Topp 10.
I 1985 deltok Stardust i A Song for Europe, den britiske kvalifiseringa til Eurovision Song Contest, med songen «The Clock on the Wall». Han enda på tredjeplass etter Vikki og Kerri Wells.
Utover 1980-åra spelte Stardust i fleire musikalar, som Lloyd Webber–Rice-musikalen Cricket, David Copperfield — The Musical, The Butlin Story og Chitty Chitty Bang Bang.
Stardust har òg spelt i fleire fjernsynsseriar.
Clint Dempsey
Clinton Drew Dempsey er ein USA-amerikansk fotballspelar som har spelt for Fulham FC frå 2007.
Dempsey vart fødd i Texas, der han voks opp i fattige kår. Etter ungdomstida si kom han på fyrstelaget til New England Revolution frå Massachusetts. I 2007 vart han kjøpt opp av Fulham, og gjekk med det inn i Europeisk fotball. Han vart klubben sin toppskårar i Premier League i 2007/08-sesongen, sjølv om han berre skåra 6 mål. Han spelar framleis for Fulham i 2011.
På landslagsnivå har han delteke i både Fotball-VM 2006 i Tyskland og fotball-VM 2010 i Sør-Afrika. Han skåra i begge turneringane.
Tettstader i Østfold
Tettstader i Østfold er ei liste over tettstader i Østfold fylke slik omgrepet er definert av Statistisk sentralbyrå. Per 1. januar 2017 var det 56 tettstader i fylket, inkludert eventuelle tettstader som kryssa fylkesgrensa.
84,1 % av dei som budde i Østfold i 2009 budde i tettstadene, medan landsgjennomsnittet var 78,9 %.
Sida trønder- og nordlandsfe
Sida trønder- og nordlandsfe (nedkorta til STN) er ein tradisjonell norsk storferase med opphav og kjerneområde i Trøndelagsområdet (inkludert indre/nordre Nordmøre og Nord-Østerdalen) og Nordland.
Historie
Det svartsida, kollute feet kringom Røros vart vald ut som det mest opphavlege og reine, og passande som ein fjellkurase for Trøndelagsdistriktet då læra om det stadeigne slo gjennom som syn på avl rundt 1900. Derav også namnet «rørosfe». Namnet sida er ein type fargefordeling som er vanleg i dei tradisjonelle nordiske ferasane. Det som har gitt opphavet til denne nemninga er at sidene har ein annan farge enn kroppen. I Nord-Noreg var feet i byrjinga mindre einsarta enn i Trøndelag. Det var mykje svartsida og raude dyr, og også horna individ. Det var stor usemje om kva for ein rasestandard ein skulle velje, men valet fall til slutt på den svartsidete typen det vart satsa på i Trøndelag. Med dette valet fekk ein føremonen med eit stort einskapleg avlsområde for rasen.
Sida trønderfe og nordlandsfe (STN) vart rekna som same rase frå 1920-åra.
Skildring
STN er ein mjølke- og kombinasjonsrase tilpassa tilhøva i dal- og fjellbygdene. Kyrne har ein gjennomsnittleg levandevekt på snaut 450 kg. Dyra er i dag naturleg kollute, og fargen er oftast svartsida, men det finst òg raudsida og brannsida dyr. Det kan vere stor skilnad i forholdet mellom svart og kvitt, alt frå nesten svart med kvit stripe over ryggen, til nesten kvite dyr med få svarte dropler (punkt) på sidene. Rasen er som oftast svart eller farga rundt auge, øyrer og på mulen. STN-kua er finlemma, godlynt og kjend for å ta seg lett fram i terrenget. Dyra er tidleg kjønnsmogne og kyrne viser god brunst. Produksjonen på første kalven er som regel moderat, men aukar med alderen. Gjennomsnittleg årsavdrått på kyr registrert i Husdyrkontrollen er i underkant av 4000 kg. Mjølka har eit feittinnhald på 4,2 % og proteininnhald på 3,5 %. Det finst i dag cirka 1000 reinrasa kyr.
Vetranio
Flavius Vetranio Augustus (død ca. 356), kjend som Vetranio, var romersk keisar saman med Konstantius II i kort tid, frå 1. mars til 25. desember 350. Han er ein av dei minst skildra keisarane i romersk historie. Vetranio var aldri augustus, berre cæsar, og stod såleis under Konstantius i mynde.
Bakgrunn
Vetranio var fødd i provinsen Moesia (i dagens Serbia), ein utkant som knapt var rekna som sivilisert av romarane. Foreldra hans hadde låg rang, og han gjekk inn i hæren i ung alder. Sjølv om han mangla utdanning steig Vetranio raskt i gradene, og enda opp med å bli opphøga til å styra Illyria av keisar Konstans. Han hadde denne stillinga som  magister militum i lang tid.
Då Konstantin den store døydde i 337 hadde arvingane hans i Konstantinopel gått i gang med å rydda kvarandre av vegen, ettersom den avdøde keisaren ikkje hadde avgjort kven som skulle etterfølgja han. Han hadde tre søner og ein nevø som alle hadde fått tittelen cæsar, som vanlegvis blei gjeven til tronarvingen. Desse styrte i ulike delar av riket, og kunne alle gjera krav på tittelen augustus. Då blodbadet stilna hadde dei tre keisarsønene, den 21 år gamle Konstantin II, den 17 år gamle Konstantius II og den 14 år gamle Konstans kome fram til ei form for forståing som let dei leva i fred. Ein fem år gammal fetter, Julianus, blei også rekna for å ikkje utgjera ein trugsel. Dei tre sønene blei alle erklært keisar, augustus, og Romarriket blei delt opp i tre like delar, eller prefektur. Konstantin II tok prefekturet Gallia (inkludert Den iberiske halvøya og romersk Britannia); Konstans tok prefekturet Italia (inkludert Roma og Nord-Afrika); og Konstantius II tok prefekturet i aust, skild ved Balkan, heile Trakia, Hellas, heile Anatolia, romersk Syria, Midtausten, romerske Egypt, og Libya.
Konstantius II invaderte straks Armenia og dreiv deretter krig mot persarane. I 340 invaderte Konstantin II områda til den yngste bror sin i Italia, men den unge Konstans forsvarte seg godt, overfall broren i eit bakhald i nordlege Italia og drap han. Då blei Romarriket delt i to igjen, ein vestleg og ein austleg del. Konstans blei upopulær hjå alle, men overlevde i ti år før han i 350, 27 år gammal, blei drepen av sine eigne generalar. Framfor å falla inn bak Konstantius II i Konstantinopel, utropte dei ein av sine eigne, ein offiser som heitte Magnentius, i opposisjon mot Konstantius II.
Som keisar
Vetranio tok imot tilbodet frå Constantia den 1. mars 350. Han tok tittelen cæsar, underforstått underlagt Konstantius II i Konstantinopel, som samla ein hær for å gå mot Magnentius. Vetranio byrja prega mynter, men desse viser at han òg tok tittelen augustus, og myntane indikerte at han venta å herska i fem år og håpa på ti. Det er mogleg at Vetranio var motivert av eit eige behov for å vera keisar, ikkje berre av høvisk age for Constantina og hennar familie. Ha var i alle høve akseptert av Konstantius II, som sende keisarlege regalia og pengar til Vetranio. Dette var ganske sikkert for å hindra ein allianse mellom Magnentius og den gamle hærføraren Vetranio, som på si side sende brev til Konstantius II der han erklærte lojaliteten sin.
Vetranio verker å på pragmatisk vis ha freista å ri fleire hestar samstundes. Han bad jamleg Konstantius II om pengar for å kjempa mot Magnentius, men synest ikkje å ha teke aktive grep mot usurpatoren. Faktisk deltok han saman med Magnentius ved å senda ein felles ambassadør til Konstantius II. Keisaren møtte sendebodet i Heraklea i Trakia (ikkje langt frå Konstantinopel). For at keisaren skulle leggja ned våpena sie, tilbaud Vetranio og Magnentius eit triarki med Konstantius II som øvste keisar, sikra ved at Magnentius tilbaud dotter si som kone til Konstantius II og at han sjølv gifta seg med Konstantina. Konstantius II avviste dette tilbodet. Vetranio gjorde deretter keisaren rasande ved å plassera garnisonen sin ved Succorum Angustiæ (Succi-passet), i ettertid betre kjent som Trajans port. Denne låg langs hovudvegen gjennom Balkanfjella, og stengde såleis tilkomet for hæren til Konstantius II.
Om hausten det same året var Konstantius II i stand til å nå fram til Vetranio med hæren sin, og Vetranio som brått og uventa blei møtt av denne store hæren blei tvinga til å gå med på ein felles militærkampanje mot Magnentius og deretter abdisera. Han berga openbart sitt eige liv ved å underkasta seg utan vilkår og samarbeida. Konstantius II møtte først Vetranio ved Serdica (dagens Sofia i Bulgaria), og deretter forflytta dei seg til Naissus (dagens Niš i Serbia). I ein særs velarrangert seremoni den 25. desember same år ved Naissus gjekk begge menn opp på ei plattform som keisarlege brør og likestilte, og heldt felles talar til dei samla hærane sine. Vetranio gjekk villig med på seremonien, ikkje berre for å få ein ærefull avskjed og løn for seg sjølv og offiserane sine, men òg fordi det motsette ville innebera å risikera livet. Konstantius II tok formelt av purpurkappen frå Vetranio, kalla han far og førte han til eit felles måltid. Den aldrande Vetranio blei løna med ein eigedom i Prusa i Bitynia. Han trekte seg tilbake som privat borgar og døydde her rundt fem år seinare.
Konstantius II trong to år på å nedkjempa Magnentius. I nederlaget drap Magnentius seg sjølv framfor å falla i hendene på Konstantius II, og i 352 var han som sin far herskar av eit samla Romarrike.
Herbjørn
Herbjørn har namnedag 14. januar.
New Mexico Institute of Mining and Technology
New Mexico Institute of Mining and Technology (òg kalla New Mexico Tech, og opphavleg kjend som New Mexico School of Mines) er eit universitet i Socorro i New Mexico.
New Mexico Tech tilbyr over 30 bachelor-grader i teknologi, vitskapar, ingeniørvitskap, management og teknisk kommunkasjon, samt grader på master- og doktorgradsnivå. New Mexico Tech vert rekna som ein av dei beste av dei mindre vitskaplege og ingeniørvitskaplege skulane i Nord-Amerika. I 2008 vart universitetet rangert som det 15. beste i landet.
Story of My Life av Lesley Roy
«Story of My Life» er ein song frå 2020 som vert framført av den irske songaren Lesley Roy. Songen vart vald av den irske kringkastaren RTÉ til å representere Irland i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020. Songen vart gjeven ut 5. mars 2020.
Bakgrunn
«Story of My Life» er skriven av den irske låtskrivaren Lesley Roy, saman med hennar favoritt-låtskrivarar i Nashville: Robert Marvin, Catt Gravitt og Tom Shapiro. «Vi ynskte noko 'uptempo' og triumferande som handlar om å overvinne vanskar i livet og å kome seg opp att seg», sa Lesley Roy då låten vart offentleggjort.
Roy sjølv seier at ho vart «besett» av låten og skjønte aldri kva ho ville gjera med den: «Så det var ein kombinasjon av eit ynske om å dele denne songen som òg passar tida med der vi er i samfunnet akkurat no», sa ho i eit intervju i mars 2020.
Hausten 2019 gjekk den irske kringkastaren RTÉ ut og inviterte irske låtskrivarar og artistar til å sende inn bidrag til vurdering for Eurovision Song Contest 2020. Lesley Roy sende inn songen, og den vart til slutt vald som det irske bidraget til Eurovision Song Contest 2020. Songen vart offentleggjord 5. mars 2020 og ein musikkvideo til songen vart lansert same dag, regissert av Kate Dolan.
I januar 2020 vart Irland trekt til å delta i den fyrste semifinalen av Eurovision Song Contest. Semifinalen skulle ha vore arrangert i Rotterdam Ahoy i Nederland torsdag 14. mai. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19.
Tandemladning
Tandemladning er ei bombe, ein granat eller liknande der detonasjonen skjer i to steg med eit svært kort mellomrom. Føremålet er at den første ladninga, som oftast har fokusert hólladning, skal forsterke effekten av den andre ladninga, som òg kan vere fokusert ladning eller eit sekundærprosjektil. Tandemladningar er spesielt effektive mot reaktivt panser fordi den første ladninga løyser ut det reaktive panseret og let panseret ligge open for den andre ladninga.
Onsalahalvön
Onsala er ei halvøy på vestkysten av Sverige, 30 km sør for Göteborg i Kungsbacka kommun. På Onsala ligg Onsala rymdobservatorium, det første radioastronomiske observatoriet i Sverige. Delar av kysten og skjergarden kring halvøya er verna som naturreservat. Tettstaden Onsala ligg langs austsida av halvøya. I 2007 budde det kring 20 000 innbyggjarar på halvøya.
When the Wind Blows av David Bowie
«When the Wind Blows» er ein song av David Bowie frå filmmusikken til filmen med same namn.
Det var andre gongen Bowie medverka til ein film basert på ei bok av Raymond Briggs. Han medverka òg til filmen The Snowman i 1982. Bowie-songen kom som følgje av eit samarbeid med mulitinstrumentalisten Erdal Kizilcay, som arbeidde med Bowie seinare, mellom anna The Buddha of Suburbia.
Singelen nådde 44. plass i Storbritannia og hadde ein musikkvideo som bestod av klipp frå filmen, med ein animasjon av Bowie over. Sidan den gong har songen vore forholdsvis vanskeleg å få tak i, sidan han sjeldan er å finne på samleplater.
I motsetnad til dei fleste instrumentale B-sidene frå 1980-åra, er ikkje instrumentalversjonen av «When the Wind Blows», berre ein versjon der vokalen er fjerna, men ei heilt ny orkesterinnspeling.
Innhald
Alle songar av David Bowie og Erdal Kizilcay
Andre utgjevingar
Singelen finst på følgjande:
Kigoma
Kigoma er ein hamneby ved Tanganyikasjøen vest i Tanzania. Ved folketeljinga i 2007 hadde han 125,234 innbyggjarar. Staden er eit viktig trafikknutepunkt.
Kigoma ligg på austsida av Tanganyikasjøen, 773 moh., nær grensa til Burundi. Han er regionshovedstad for Kigoma-regionen. Det går ferjer frå byen til Bujumbura i Burundi, Mpulungu på sørspissen av sjøen, og til Ujiji som ligg rett sør for Kigoma. Tanganyikabanen går mellom Kigoma via hovudstaden Dodoma og Dar-es-Salaam ved Indiahavet.
The Triplets på Robert Island
The Triplets er ein isfri ås sørvest på Alfatar Peninsula på Robert Island i Sør-Shetlandsøyane i Antarktis og ragar opp over Coppermine Cove i nordvest, Mitchell Cove i søraust og English Strait i vest og sør. Aconcagua Point er ei sidegrein av åsen på øya. Åsen har tre toppar og ei høgd på 160 meter over havet.
Åsen ligg 3,15 km søraust for Fort William, 750 m vest-nordvest for Debelyanov Point, 3,55 km nordvest for Negra Point, 6,22 km nord-nordaust for Spark Point, Greenwich Island, 3,13 km aust-nordaust for Barrientos Island, Aitcho Islands og 4,1 km aust-søraust for Bilyana Island i Aitcho Islands.
Mandal kapell
Mandal kapell er ei lafta langkyrkje frå 1954 som står i Seljord kommune i Vestfold og Telemark.
Byggverket er i tre og har 100 plassar.
ELO 2
Bakgrunn og innspeling
Albumet skulle opphavleg heite The Lost Planet, men det konseptet vart roleg droppa. Det var under starten av innspelinga for dette albumet at Roy Wood slutta i bandet og starta Wizzard tidleg i 1972. Sjølv om han ikkje var nemnd på plateomslaget spelte Wood cello og bass på «In Old England Town» og «From the Sun to the World». Dei klassiske cellistane Colin Walker og Mike Edwards erstatta Wood, og Wilfred Gibson spelte fiolin. Richard Tandy spelte klaverinstrument for første gongen med ELO i studio, men hadde spelt på konsertar med bandet tidlegare. Bassisten og vokalisten Mike de Albuquerque spelte òg for første gongen med ELO i studio. Dei fem songane på albumet er lengre enn vanlege rockesongar, med lag på lag med orkesterinstrument, som skapar eit tett, komplekst lydbilete.
Mandal kapell
Kyrkja vart til då Ole Bringen sendte brev til presten i Seljord saman med 8000 dollar som han ynskte skulle brukast til å byggje ei kyrkje i Mandal. Bringen var 16 år gammal då han reiste frå heimbygda Mandal til Amerika i 1863.
ELO 2
Utgjeving
I lag med føregjengaren er albumet det minst kommersielle albumet til ELO, men nådde likevel topp 40 på den britiske albumlista, sjølv om den meir konsise oppfølgjaren, On the Third Day, ikkje klarte dette. Ei forkorta utgåve av «Roll Over Beethoven» vart ein hit i Storbritannia, og vart òg spelt på radio i Amerika. I 2006 vart albumet mastra på ny og gjeve ut på ny i USA med bonusspor. Plateomslaget på albumet var laga av Hipgnosis.
Det britiske og amerikanske omslaget var forskjellig. Det same var tittelen. I Storbritannia vart albumet kalla ELO 2 med eit måleri av ei lyspære som fer gjennom verdsrommet, og med orda ELO2 på sokkelen, medan det amerikanske omslaget hadde ei meir utførleg lyspære mot ein natthimmel og vart kalla Electric Light Orchestra II. Av ukjende årsaker var «Roll Over Beethoven» noko kortare på den britiske enn den amerikanske utgåva. Songen «Momma» fekk tittelen «Mama» i Amerika. Ein instrumental versjon av «In Old England Town», opningssporet, vart B-sida til singelen «Showdown". Albumet inneheld òg den lengste songen til bandet, antikrigssongen «Kuiama».
ELO 2 (First Light Series)
ELO 2 (First light Series) var ei utgåve av det andre albumet til ELO, som kom ut i høve 30-årsjubileet til utgjevinga av albumet.
Det var det andre albumet i First Light Series av EMI og kom i 2003. Marc Bolan spelar sologitar på spor 10-12 på albumet. Den andre disken har namn etter arbeidstittelen til albumet, The Lost Planet og inneheld unytta studiopptak og rarietetar, inkludert songar spelt inn med den originale The Move-songaren Carl Wayne.
Skjønne kyrkje
Skjønne kyrkje er ei langkyrkje i Nore og Uvdal kommune i Viken fylke. Kyrkja vart teikna av Henrik Nissen og oppført i 1879-80 av byggmeister Gulbrand Johnsen, som samstundes oppførte nabokyrkja Nore (teikna av Jacob Wilhelm Nordan). Dei to kyrkjene vart innvigde same dagen, 5. oktober 1880.
Kyrkja er lafta, med unntak av tårnet, som er i bindingsverk.
Muharram
Muharram eller muharram ul haram er den første månaden i den muslimske kalenderen. Det er ein av dei fire heilage månadene i året, og er rekna som den nest heilagaste, etter ramadan. Det er ikkje ønskeleg å vere i krig eller delta i strid under muharram. Ein prøver ofte å løysa konfliktar denne månaden.
Den muslimske kalenderen følgjer månen, og difor flyttar muharram seg 11-12 dagar kvart år i tilhøve til den gregorianske kalenderen. Månadene startar når ein eller fleire rettruande muslimar ser nymånen på himmelen, og difor kan ein ikkje seie nøyaktig kva tid ein månad vil byrja.
Mike de Albuquerque
Mike de Albuquerque er ein engelsk musikar.
I 1971 gav han ut albumet First Wind i lag med Frank Ricotti på perkusjon (som «Ricotti and Albuquerque»). Frå 1972 til 1974 spelte Albuquerque bass for Electric Light Orchestra. Han slutta i bandet fordi bandet gjorde at han var for mykje borte frå familien heime. Han drog under innspelinga av det fjerde albumet til bandet, Eldorado, og vart erstatta av bassisten Kelly Groucutt. Han gav ut to soloalbum, We May Be Cattle But We've All Got Names (1973) og Stalking The Sleeper (1976). Han spelte òg gitar og song med Mik Kaminski i Violinski. For ELO bidrog han på ELO 2, On the Third Day, The Night the Light Went On in Long Beach og noko av Eldorado.
I 1982 danna han bandet Sundance i lag med Mike Hurst og Mary Hopkin. Dei gav ut eitt album.
Diskografi
Med Sundance
Treklyano Island
Treklyano Island (bulgarsk остров Трекляно) er ei øy utanfor nordaustkysten av Robert Island i Sør-Shetlandsøyane. Ho er 330 meter lang og 250 meter brei med ei låg klippe som går 300 meter nordaustover. Øya dukka opp under isen då iskappa på Robert Island trekte seg attende seint på 1900-talet. Ho er kalla opp etter busetnaden Treklyano vest i Bulgaria.
Øya ligg 3,8 km nordvest for Kitchen Point, 1,4 km vest for Smirnenski Point og 6,6 km søraust for Newell Point.
Kelvingenerator
Kelvingenerator er ein elektrostatisk generator oppfunnen av Lord Kelvin (1867). Kelvin kalla apparatet ein «vassdrope-kondensator». Apparatet nyttar fallande vassdropar til å skape spenning ved å nytte positiv tilbakekopling og elektrostatisk induksjon som skjer mellom samankopla, motsett ladde system.
Onsala
Onsala er ein svensk tettstad i Kungsbacka kommun i Hallands län i Halland. I 2011 hadde tettstaden 11 951 innbyggjarar.
Tettstaden ligg på austsida av halvøya Onsala mot Kungsbackafjorden. I 1970-åra var det stor bustadbygging her og framover er dei tidlegare småstadane Gottskär, Vickan, Rydet og Oscarsberg vokse saman, slik at busetnaden no dannar eit samanhengande belte langs heile austkysten av halvøya. Ein del arbeidsplassar finst innan reiselivsnæring og småindustri, men pendling til Kungsbacka og Göteborg er særs utbreidd.
Onslunda
Onslunda er ein tettstad i Tomelilla kommun i Skåne län i Sverige. I 2005 hadde tettstaden 453 innbyggjarar. Onslunda ligg cirka 10 kilometer nordaust for Tomelilla.
Distriktet Durrës
Distriktet Durrës (albansk: Rrethi i Durrësit) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Durrës. Hovudstaden i distriktet var Durrës.
Herborg
Herborg er eit kvinnenamn, av norrønt Herbjǫrg, samansett av 'hær' og 'berging, vern'. Eit nærskyld namn med same opphavet er Herbjørg.
Herborg har i Noreg namnedag 14. januar.
Reaktivt panser
Reaktivt panser er stålkassettar fylte med sprengstoff som ein festar på utsida av vanleg panser. Det finst på dei fleste moderne stridsvogner.
Reaktive panser er ein måte til å verne seg mot våpen med hólladning, som ved kontakt med panser lagar ein tynn sveisestråle som brenn seg gjennom vanleg panser. Ved treff i reaktivt panser vert sveisestrålen kutta av sprengstoffet i kassetten med sprengstoff, slik at han ikkje kan trenge gjennom panserstålet med sveisestrålen. Ei slik hending kan sjølvsagt skade personell i nærleiken av panseret som det vert skote mot.
Herbjørg
Herbjørg er eit kvinnenamn, av norrønt Herbjǫrg. Namnet er samansett av ledda 'hær' og 'berging, vern'. Eit nærskyld namn med same opphav er Herborg.
Herbjørg har i Noreg namnedag 14. januar.
Trygve Slagsvold Vedum
Trygve Magnus Slagsvold Vedum er ein norsk gardbrukar og politikar frå Senterpartiet. Han har vore leiar for partiet sidan våren 2014 og vald inn på Stortinget frå Hedmark sidan hausten 2005.
Vedum var leiar for Senterungdomen 2002 til 2004, og har sete i fylkestinget i Hedmark 1999-2005. Den nye stortingsgruppa til Senterpartiet valde 16. september 2009 Vedum til parlamentarisk leiar. 18. juni 2012 vart han utnemnd til landbruks- og matministeren i regjeringa Stoltenberg II.
Vedum er utdanna agronom; samt bachelor med sosiologi og statsvitskap frå Universitetet i Oslo. Vedum driv eigen gard på Ilseng i Stange. Han arbeidde i Senterpartiet som organisasjonsrådgivar 2004-05.
Tore Hay
Tore Hay er ein norsk forfattar.
Hay voks opp på eit småbruk på Andørja i Ibestad kommune i Sør-Troms. Han tok lærarutdanning i Oslo. Han har sidan publisert noveller i antologiar, og han har samla og omsett forteljingar frå Vest-Afrika. Han har jobba for Kirkens Nødhjelp i Mali i to år. Tore Hay har vore leiar av Nordnorsk forfatterlag og arbeidd som lærar på Skånland videregående skole og.
Hay debuterte i 1987 med romanen Først og frekkast.
Først og frekkast er skrive på ein nynorsknær tromsdialekt, det same gjeld også Kaffekrus med skår.
Eero Mäntyranta
Eero Antero Mäntyranta var ein finsk langrennsløpar som vann tre olympiske gullmedaljar og to VM-gull. Han vart stafettmeister under vinter-OL 1960, verdsmeister på 30 km i 1962 og 1966, samt olympisk meister på både 30 km og 15 km i 1964. I alt fekk han sju olympiske medaljar i perioden 1960-68 og fem medaljar i verdsmeisterskap i ski åra 1962-66.
Aktiv
Mäntyranta var fødd i Turtola, heilt vest i det finske landskapet Lappland. Han deltok internasjonalt fyrste gongen i vinterleikane 1960 i Squaw Valley. Etter å ha vorte nummer seks og neste beste finne på 15 km, fekk han gå andre etappen på 4x10 km stafett. Saman med Toimi Alatalo, Väinö Huhtala og Veikko Hakulinen, sistnemnde slo norske Håkon Brusveen i spurten, syrgde han for olympisk gull for Finland. I 1961 fekk Mäntyranta sitt definitive gjennombrot då han vann ein suveren siger på 30 km i Svenska skidspelen, framom landsmennene Pentti Pesonen og Veikko Räsänen.
Ski-VM 1962 i Zakopane opna med at Mäntyranta tok sin fyrste invididuelle gullmedalje då han slo Janne Stefansson frå Sverige med knapt ti sekundar på tremila. På 15 km vart Mäntyranta nummer fem, før han dagen etter gjekk Finland inn til sølvmedaljar på stafetten. Seinare i VM-sesongen vart han nummer to på 30 km i Svenska skidspelen, fire sekundar bak svenske Rolf Rämgård, før han vann 15 km i Holmenkollen.
OL-sesongen 1964 var Mäntyranta i sitt livs form. Han var i særklasse best både på 30 km og på 15 km under vinter-OL i Innsbruck, begge gongane vart nordmannen Harald Grønningen vinnar av sølvmedaljen. På 4x10 km stafett gjekk han på ny ankeretappen, der han måtte gje tapt for Assar Rönnlund og Sverige, men slo Ivan Utrobin og Sovjetunionen med fire sekundar i kampen om OL-sølv. Etter dei olympiske leikane i Innsbruck vann Mäntyranta 15-kilometeren i både Lahti og i Holmenkollen, samt tok ein andreplass på 30 km i Svenska skidspelen i Kiruna. Også sesongen etter vart han nummer to i Svenska skidspelen.
Etter tre strake meistertitlar på 30 km, 1962, -64 og -66, måtte Mäntyranta nøye seg med bronsemedaljen på 30 km under vinter-OL 1968 i Grenoble. På 15 km var han nær ved å forsvare OL-tittelen i øvinga, men måtte seg slått med 1,9 sekundar av Harald Grønningen som hadde gått på eit svært lågt startnummer, noko som den dagen viste seg å vere ein fordel. Som vanleg gjekk Mäntyranta ankeretappen for Finland, der han slo Sovjetunionens Vjatsjeslav Vedenin i kampen om OL-bronsen. Seinare i 1968 måtte Mäntyranta gje tapt i kampen om sigeren på 15 km i Lahti, slått av vinnaren Pål Tyldum med eitt sekund, før han revansjerte seg i Holmenkollen og tok ein suveren siger framom same Tyldum.
Mäntyranta trappa ned etter 1968-sesongen. Han gjorde comeback i 1972, og fekk delta i sine fjerde olympiske leikar. I OL-løypene i Sapporo gjekk han inn til 19. plass på 30 km. Etter leikane vann han sin siste store triumf då han sigra klart på 15 km i Lahti.
I fødebygda Pello er reist ein statue og finst eit eige museum som handlar om Eero Mäntyranta. Han vart tildelt Holmenkollmedaljen i 1964.
Sverresoga
Sverresoga (norrønt Sverris saga) er ei soge om den norske kongen Sverre Sigurdsson (1151–1202). Soga byrjar med at Sverre tar opp kampen om den norske trona i 1177, og ender med at kongen døyr i 1202. Sverresoga vart i hovedsak skriven av den islandske abbeden Karl Jonsson, men også andre, ukjende personar kan ha vore med å fullføre soga.
Sverresoga er eit propagandaskrift for kong Sverre og birkebeinarkongedømet hans. Sverre levde under borgarkrigstida (1130-1240) i Noreg, ei tid der fleire ulike menn kjempa om å verte norsk konge. Soga handlar om korleis Sverre vinn over kong Magnus Erlingsson (norsk konge 1161-1184), og korleis Sverre greier å verte norsk einekonge.